projecte-aina/catalan_government_crawling huggingface dataset:
La presentació anirà a càrrec de Teresa Ferré i Pablo González, autors de la publicació, i presentarà l'acte Santi Valldepérez
El proper divendres 11 de desembre a les 19 h tindrà lloc a la sala polivalent de l'Arxiu Comarcal del Montsià la presentació de la publicació Reporters gràfics.
La publicació, que és fruit d'una recerca indisciplinar de més de 4 anys, constitueix un recorregut inèdit per la Barcelona d'aquell període a través de la història dels seus principals cronistes gràfics.
Amb ella es recupera les vides i l'obra de 32 fotoperiodistes reconeguts en el seu temps, la majoria oblidats a partir del 1939, amb un recull de més de 400 imatges i un centenar de documents en la majoria dels casos inèdits.
Es tracta d'una perspectiva desconeguda de Barcelona a través de la imatge de ciutat que es va difondre als diaris i revistes de l'època.
Andrés Antebi, antropòleg, Pablo González, historiador, Teresa Ferré, periodista i Roger Adam, dissenyador gràfic, han unit disciplines treballant junts a l'Observatori de la Vida Quotidina (OVQ), un espai de recerca autònom on col·laboren també altres professionals.
Un dels projectes d'investigació és "La Imatge Velada", que té com a objectiu donar a conèixer i recuperar el patrimoni fotoperiodístic català de principis del segle XX.
Barcelona 1900-1939, n'és un dels fruits després de quatre anys de feina capbussant-se en fons fotogràfics, arxius, hemeroteques i contacte constant amb les famílies dels fotògrafs.
A càrrec de Laura Tienda i Albert Curto, autors de la publicació El vapor Anita.
Portada de la publicació El vapor Anita.
El proper divendres dia 15 de gener a les 19 h tindrà lloc a la sala polivalent de l'Arxiu Comarcal del Montsià la xerrada sobre el mític vaixell de vapor que va navegar pel riu Ebre fins l'any 1929.
Els autors de la publicació El vapor Anita.
La història d'un mite, Laura Tienda i Albert Curto, ens explicaran tots els detalls d'aquesta embarcació de vapor que va circular pel tram final del riu Ebre, únic riu navegable a Catalunya) a principis del segle XX.
La presentació anirà a càrrec del seu autor, Víctor Gay i intervindrà Adam Tomàs
El proper divendres dia 29 de gener a les 19 h tindrà lloc a la sala polivalent de l'Arxiu Comarcal del Montsià la presentació del llibre El defensor a càrrec del seu autor, Vïctor Gay i la participació d'Adam Tomàs, alcalde de l'Ajuntament d'Amposta.
La publicació és una exhaustiva investigació sobre els últims dies del president Companys i de la persona encarregada de defensar-lo en el judici que el va comdemnar a mort, Ramon de Colubí, un advocat militar que havia lluitat en el bàndol franquista i que el règim franquista va escollir per dur a terme el tràmit del judici.
L'advocat, però, no es va resignar a seguir el guió preestablert i va arriscar la seva vida per defensar la de Companys.
Rosa Toran, doctora en Història, catedràtica d'ensenyament secundari i membre de l'Amical de Mauthausen, ha escrit diverses publicacions sobre el tema de la deportació i la vida als camps nazis ( Els camps de concentració nazis: paraules contra l'oblit.
Mauthausen: crònica gràfica d'un camp de concentració, etc.).
En aquesta xerrada aprofundirà en el tema de la deportació de dones republicanes als camps de concentració nazi, l'experiència de les quals ha tingut menys reconeixement tot i el model de dignitat i resistència contra l'opressió que van suposar i que avui dia és més vigent que mai.
Divendres, 26 de febrer a les 19 h
Arxiu Comarcal del Montsià, Institut Ramon Berenguer IV i Ajuntament d'Amposta
Sala polivalent de l'Arxiu Comarcal del Montsià
Els actes s'inicien el proper divendres 28 de setembre amb la projecció del primer documental del cicle "La Batalla de l'Ebre en imatges"
L'Arxiu Comarcal del Montsià se suma a les activitats organitzades per celebrar el 80è aniversari de la Batalla de l'Ebre acollint, entre els actes programats, el cicle d'audiovisuals "La Batalla de l'Ebre en imatges" i l'exposició sobre cartells i propaganda dels dos fronts de la Guerra Civil procedents de col·leccions particulars.
El cicle d'audiovisuals de "La Batalla de l'Ebre en imatges" s'inicia aquest proper divendres dia 28 de setembre amb la projecció de la pel·lícula "Rebels & Spies.
The graphic novels of Vittorio Giardino", produïda per LADOC (Itàlia) amb la participació de Filmsnòmades (Catalunya).
La següent projecció és un documental dirigit per Mario Pons (2017), "El periple", sobre l'exili dels refugiats i represaliats del franquisme.
Tancarà el cicle la projecció de fragments de fons audiovisuals amb imatges de la Batalla de l'Ebre i la projecció del curtmetratge "Gotas de agua" dirgit per Jaume Moya (2012).
L'exposició de cartells i propaganda dels dos fronts de la Guerra Civil s'inaugurarà el 7 de desembre amb la presentació de Teresa Ferré, periodista especialitzada en imatge gràfica i Guerra Civil, i es podrà visitar fins el 4 de gener a la sala polivalent de l'Arxiu.
A més d'aquests activitats que acull l'Arxiu, la celebració del 80è aniversari de la Batalla de l'Ebre inclou actes molt diversos: un cicle de conferències, rutes guiades, espectacle teatral, presentacions de llibres i altres.
L'objectiu final és recordar els fets passat per retrobar la pau.
A partir del 2 de juny, s'estableix el servei de consulta presencial amb cita prèvia
Per tal de complir les directrius establertes durant l'etapa de desconfinament, s'estableix el servei de consulta amb cita prèvia a través del correu electrònic [EMAIL] i/o el telèfon 670 544 612.
L'usuari haurà de comunicar, mitjançant aquests canals, i amb un mínim dde 24 hores d'antelació, la sol·licitud d'accés a la consulta presencial, tot indicant el nom, la data, l'hora i la durada aproximada de la visita.
L'arxiu respondrà el dia i l'hora en què pot efectuar la consulta.
->L'horari d'obertura al públic és de dilluns a divendres, de 9 a 14h.
->L'aforament de l'arxiu a la sala de consulta és d'un màxim de 3 persones de forma concurrent.
->La persona usuària ha de fer la seva comanda de consulta prèviament i l'arxiu la servirà el dia i hora indicat.
En el cas que els documents que es demanin estiguin en quarantena, l'arxiu ha d'informar d'aquesta circumstància i indicar en quin moment estaran disponibles.
->L'usuari haurà de seguir les indicacions de seguretat i salut establertes per l'arxiu.
->L'usuari ha d'accedir a l'arxiu obligatòriament amb mascareta pròpia.
->L'arxiu posa a disposició de l'usuari gel hidroalcohòlic i guants d'un sol ús durant la seva estada al centre.
->Cal mantenir la distància mínima de seguretat de 2 metres entre les persones que fan ús de la sala de consulta.
->Les consultes presencials sempre han de ser individuals.
No és permesa la consulta d'un mateix document per part de dues o més persones alhora.
->Els usuaris han de portar els seus propis estris d'escriptura que en cap cas s'han de compartir amb altres persones concurrents a la sala de consulta.
->Els ordinadors o d'altres equipaments de sala de consulta, preferiblement, no han de ser utilitzats pels usuaris.
Aquests han de fer ús dels seus ordinadors personals.
->L'usuari ha de procedir a la neteja de guants amb gel desinfectant, cada vegada que surti de la sala de consulta (període de descans, lavabo, etc)
Catedràtic emèrit de la Universitat Autònoma de Barcelona, on exerceix el professorat des del 1972.
A partir d'aquest any es va donar a conèixer també com a poeta i des de llavors ha publicat cinc llibres, entre els quals es troben Dura llavor secreta (1900), D'ara i de sempre (2000) i Cobles devotes (2010).
Ha traduït obres d'autors de totes les èpoques de la llatinitat i ha publicat nombrosos estudis sobre filologia llatina, sobre la tradició clàssica i sobre filologia catalana.
És traductor i autor de L'art de la paraula (2000), el primer tractat de retòrica i poètica complet publicat mai en català.
Ha sobresortit com a estudiós de la vida i l'obra de Carles Riba.
S'ha significat com a editor d'obres llatines de Ramon Llull i ha parat una gran atenció a l'estat en què es troba actualment la llengua catalana, com testimonien els seus llibres La lenta agonia del català o l'ús de la llengua als mitjans de comunicació (2013) i El parlar d'una família vigatana (2014).
Més recentment ha publicat la novel·la El perdut i el seu mirall (2016).
És autor d'una gran quantitat d'estudis i d'articles sobre temes diversos apareguts en revistes especialitzades o en mitjans de divulgació.
Ha estat distingit amb alguns premis literaris per les seves traduccions i pels seus estudis sobre història i sobre filologia.
Consulta el catàleg dels llibres
El professor i filòleg vigatà Jaume Medina ha fet una donació de la seva obra publicada per a ús dels usuaris de la biblioteca auxiliar de l'Arxiu Comarcal d'Osona
Seu de l'Arxiu Comarcal del Montsià
L'Arxiu Comarcal del Montsià (ACMO) va ser inaugurat a finals de l'any 2010 arran del conveni de cogestió signat per la Subdirecció General d'Arxius i Museus del Departament de Cultura de la Generalitat de Catalunya, l'Ajuntament d'Amposta i el Consell Comarcal del Montsià.
Es tracta del primer Arxiu Comarcal de Catalunya que engega aquest model de cogestió des del seu inici.
La seva funció principal és vetllar per la preservació, la conservació així com la difusió del patrimoni documental de la comarca per tal de posar-lo al servei de la ciutadania i, en general, de la tota la societat.
L'ACMO, que forma part de la Xarxa d'Arxius Comarcals (XAC), es troba situat en una zona d'expansió del municipi d'Amposta.
L'edifici té una superfície útil de 1.374m 2 aproximadament i es troba distribuït en tres plantes: a la planta baixa trobem la zona pública, on hi ha la sala de consulta i la sala polivalent.
A la mateixa planta trobem la zona restringida destinada als espais de treball del personal (sala de classificació i despatxos) i els espais de recepció i primers tractaments de la documentació que ingressa a l'Arxiu (moll de descàrrega, sala de primers tractaments, sala de desinfecció i magatzem).
A la primera i segona planta es troben els dipòsits, els quals estan dotats dels sistemes necessaris (control de temperatura i humitat, sistema antiincendis, control de plagues, intrusions, etc.) per garantir la conservació i la preservació a llarg termini de la documentació que s'hi conserva en els seus diversos suports i formats.
L'ACMO compta també amb la tecnologia necessària per aplicar tractaments de digitalització en aquella documentació que ho requereixi donades les seves característiques físiques, estat de conservació o consulta molt freqüent per tal d'assegurar-ne la conservació i accés al llarg del temps.
El servei didàctic és el lligam entre el món de l'ensenyament i els arxius per tal d'iniciar i ajudar els estudiants a conèixer i valorar el patrimoni documental del país i a considerar-lo, en definitiva, com a la nostra memòria històrica i com a tal susceptible de ser estudiat.
També s'ha de tenir present la dimensió administrativa de la documentació per informar i conscienciar els alumnes de la necessitat dels processos administratius basats en la documentació.
Aquests procediments són la garantia de preservació dels seus drets com a ciutadans davant l'administració.
L'Arxiu Històric ofereix visites de coneixement de l'arxiu i dels seus fons per a estudiants.
Aquesta activitat inclou una classe teòrica sobre l'arxiu i les seves funcions que s'imparteix a l'aula amb el suport d'un breu audiovisual sobre els tres arxius històrics provincials de Catalunya i un recorregut comentat a les instal·lacions.
A nivell universitari també des de l'Arxiu hi ha una relació habitual amb professors i estudiants de la Universitat de Girona, amb l'objectiu de col·laborar en la formació dels futurs investigadors i investigadores del camp de la recerca històrica.
L'Arxiu Històric de Girona continua atenent la consulta presencial, ara també a les tardes, únicament amb cita prèvia.
En compliment de les directrius donades pel Govern de la Generalitat de Catalunya, des del dia 16 de març l'Arxiu romandrà tancat fins a nou avís.
En conseqüència, el servei d'atenció presencial a la nostra sala de consulta queda totalment suspesa.
No obstant, atendrem qualsevol consulta mitjançant el correu electrònic ( [EMAIL] ), o bé, per telèfon, (972 225 500) en horari de 9 a 14 h, de dilluns a divendres.
Us recordem que, des de casa, podeu consultar els catàlegs dels nostres fons i dels fons de la resta d'arxius comarcals, alguns municipals i l'Arxiu Nacional de Catalunya al cercador Arxius en Línia
També podeu fullejar els articles que hem anat publicant a les nostres xarxes socials, de temàtica diversa a:
Finalment, us podeu distreure revisant el material que tenim penjat en el nostre espai web.
Només s'hi pot accedir amb cita prèvia
Per a poder accedir a l'arxiu cal que sol·liciteu una cita prèvia en aquest formulari on heu d'indicar les vostres dades personals i la documentació que voleu consultar.
Excepcionalment, la consulta de la documentació del cadastre d'urbana i de rústica s'atén únicament per mitjà del correu electrònic [EMAIL].
Cada sol·licitud de cita prèvia correspon a una jornada de treball; és a dir que cada dia que es vulgui accedir a l'arxiu s'ha de fer una nova sol·licitud.
L'horari d'obertura de l'arxiu (del mes d'octubre fins al 31 de maig) és de dilluns a divendres, els matins de 9 a 14 h, i les tardes de 15 a 17.45 h (excepte del 15 de desembre al 10 de gener i Setmana Santa: de 9 a 14 h).
Les sol·licituds de consulta seran ateses per ordre d'entrada.
Un cop us hàgim confirmat el dia i l'hora de consulta, podreu accedir a l'arxiu i haureu de seguir les mesures de prevenció i de seguretat següents:
Si necessiteu més aclariments, contacteu amb l'arxiu mitjançant el correu electrònic [EMAIL] o al telèfon 972 225 500.
Seguiu l'última hora de l'Arxiu Històric de Girona des de la nostra pàgina web i també des dels nostres comptes de Twitter i Facebook.
Us agraïm la vostra col·laboració.
La Biblioteca de l'Arxiu dona suport als investigadors i usuaris que s'hi adrecen i ofereix recursos informatius i tècnics al seu personal.
La Biblioteca forma part de la Xarxa de Biblioteques Especialitzades de la Generalitat (BEG) i els seus fons són consultables al catàleg de la mateixa xarxa.
No es realitza servei de préstec.
Disposa de 10.000 llibres i fulletons publicats a partir de 1900.
Destaquen d'aquesta secció les monografies sobre història local, arxivística, dret i història de les institucions.
Col·lecció d'un miler de llibres i fulletons impresos entre el segle XVI i l'any 1900 i de procedència molt variada.
La major part dels documents són de temàtica administrativa, legislativa i judicial (pragmàtiques, circulars, bans, edictes, reials cèdules, al·legacions i sentències); però també s'hi poden trobar volums de caràcter religiós (breviaris i missals).
Alguns dels impresos antics estan digitalitzats i són consultables a la Memòria Digital de Catalunya.
I en aquesta llista podeu consultar-ne els títols.
Col·lecció de vuit-cent títols de revistes i diaris rebuts a l'Arxiu Històric de Girona, la majoria d'àmbit local de les comarques gironines.
Podeu consultar aquesta llista si necessiteu saber amb exactitud els números de què disposa l'Arxiu.
Conjunt dels dos-cents estatuts i reglaments d'entitats i associacions gironines, de 1839 a 1954, rebuts pel Govern Civil de Girona en el moment de la inscripció de l'entitat.
Composicions poètiques de caràcter popular que es canten a la Mare de Déu, a Jesucrist o alguns dels molts sants patrons de poblacions catalanes.
La seva finalitat consisteix a donar gràcies pels béns rebuts, o bé, com a prec per a demanar salut física o pau espiritual.
Els dos-cents goigs de l'AHG són d'època moderna, editats majoritàriament al segle XX i provenen de diferents fons i donacions.
Conjunt de més de cent-vint mapes impresos entre 1922 i 2002.
Provenen, la majoria, dels fons Agricultura (Girona) i Carreteres (Girona).
També hi ha donatius de l'Institut Cartogràfic de Catalunya.
Són vuitanta treballs i tesis donats a l'Arxiu pels seus autors, la majoria dels quals no han estat publicats.
No es permet fer-ne fotocòpies.
Accés al text complet de la premsa de les comarques gironines en el dipòsit digital de la Xarxa d'Arxius Comarcals de Catalunya
Accés a la premsa de la ciutat de Girona dipositada al Servei de Gestió Documental, Arxius i Publicacions (Arxiu Municipal de Girona)
Accés a llibres, fulletons, diaris i revistes de les biblioteques públiques de les comarques gironines
El treball de restauració va anar a càrrec de Dolors Velasco Rodríguez (1958-2018).
La recuperació i la restauració d'aquests documents s'han fet amb els criteris de la mínima intervenció i la utilització de productes innocus, reversibles i de màxima qualitat en conservació.
En general, els documents van resultar molt difícils de recuperar, estaven molt bruts i en alguns casos molt debilitats i atacats per corcs i humitats.
Pel que fa al procediment, en primer lloc cal separar les cobertes dels volums.
Després és necessari humitejar el pergamí exterior de les cobertes per poder extreure el farcit interior.
El farcit està format per documents enganxats entre si; l'adhesiu que s'hi va utilitzar és d'origen animal (gelatina d'ossos i de pell) i conté moltes impureses i brutícia barrejades: pols, sorra, fang...
Tot seguit, s'introdueixen els fulls de paper enganxats dins d'aigua destil·lada per tal que l'antic adhesiu s'estovi i es puguin separar els diversos fulls units.
Després els diferents fragments s'han d'assecar i s'han de netejar les restes d'adhesiu.
Posteriorment, cal tornar a donar consistència als fragments de paper amb uns adhesius compostos amb cel·lulosa.
Finalment, els fragments són introduïts individualment dins de fundes de melinex i es posen a disposició dels científics per tal que siguin estudiats.
Durant segles han estat amagats dins de les cobertes dels manuals notarials gironins.
Són petits tresors del nostre passat, que, silenciosament, han esperat veure la llum per transmetre'ns la veu d'una cultura i d'un poble que ha deixat una emprempta inesborrable a la nostra ciutat.
Els fragments de manuscrits hebreus tenien com a funció principal donar consistència i reforç a les cobertes dels volums notarials.
El treball per a l'extracció és delicat i complex i requereix del concurs de grans professionals del sector, com el que va dur a terme la restauradora Dolors Velasco.
El portal corporatiu del Departament de Cultura, "Arxius en Línia", que dóna accés als arxius de la Generalitat de Catalunya, permet la consulta virtual dels manuscrits hebreus de l'Arxiu Històric de Girona, visualitzar-ne la reproducció i fer les cerques habituals per mitjà dels elements que descriuen els documents..
L'Arxiu Històric de Girona, amb la participació i col·laboració de diverses institucions científiques, ha promogut l'estudi del contingut d'aquests documents i ha participat en activitats per a donar a conèixer aquest ric i interessant patrimoni cultural.
La recerca i l'estudi dels manuscrits hebreus de l'Arxiu Històric de Girona ha estat constant des que és té coneixement de la seva existència.
Especialistes d'arreu de món, i de diversos àmbits (historiadors, sobretot) els han consultat i han publicat el resultat de les seves investigacions en multitud de revistes especialitzades.
Per a informació i per reservar places per al dinar, escriviu un correu electrònic a [EMAIL].
Més informació sobre el castell:
Excursió i visites d'interès organitzades per l'Associació d'Història Rural de les Comarques Gironines i l'Arxiu Històric de Girona amb la col·laboració del Patronat del Castell de Montsoriu
El Castell de Montsoriu, és el castell gòtic més notable de Catalunya i un dels recintes medievals més importants del país
Està situat al cim d'un turó de més de 600 metres, al peu del Montseny, entre els municipis d'Arbúcies i Sant Feliu de Buixalleu, dins la comarca de la Selva.
Fou seu militar dels vescomtes de Cabrera en el moment que aquesta nissaga era de les més poderoses del país i de la Mediterrània, al costat de Pere III, el Cerimoniós (s.
S'hi han desenvolupat treballs arqueològics de recuperació i rehabilitació, a càrrec del Museu Etnològic del Montseny (MEMGA) que han confirmat la importància de la fortificació.
Dinar entre 17 i 22 € (segons opció de menú escollida).
L'entrada al castell, així com la visita guiada, seran gratuïtes per gentilesa del Museu Etnològic del Montseny.
Associació d'Història Rural de les Comarques Gironines i Arxiu Històric de Girona.
Col·labora: Patronat del Castell de Montsoriu
L'entrada també inclou la visiat a la Farga del Roquer - Centre d'Interpretació de la Riera d'Arbúcies.
El Museu Etnològic del Montseny, la Gabella, és un centre d'exposició, conservació, difusió i investigació del patrimoni cultural del massís del Montseny, que es troba instal·lat en un edifici del segle XVII (1800m2) totalment restaurat i adaptat, situat al centre d'Arbúcies.
Visita guiada al Museu Etnològic del Montseny (MEMGA) i a la Farga del Roquer - Centre d'Interpretació de la Riera d'Arbúcies.
L'entrada al museu, així com la visita guiada, seran gratuïtes per gentilesa del Museu Etnològic del Montseny.
Associació d'Història Rural de les Comarques Gironines i Arxiu Històric de Girona
Aquest curs, a càrrec d'Albert Martí (Institució Milà i Fontanals), té com a principal objectiu proporcionar als alumnes, de manera molt pràctica, les eines bàsiques per aprendre a llegir, transcriure i comprendre textos medievals i moderns, preferentment escrits en català, tot i que també se n'han inclòs alguns en llatí.
En cada sessió s'analitzarà mitjançant exemples il·lustratius, una tipologia documental bàsica, és a dir, susceptible d'aportar informació rellevant per a un ampli ventall de disciplines històriques.
Les tipologies proposades en el present curs són: el testament; els capítols matrimonials (a pagès); les operacions de crèdit (el violari i el censal); i la transferència de patrimoni (compra-venda de terra).
Com es podrà comprovar, aquests tipus documentals poden proporcionar dades de gran interès per a diverses àrees d'estudi, com ara la genealogia, la història de les mentalitats, l'estructura organitzativa de les societats rurals, les relacions de propietat o el funcionament dels instruments financers més corrents en aquelles èpoques.
A més dels documents estudiats també serviran com a porta d'entrada d'altres aspectes complementaris que ajudaran a comprendre'ls amb major profunditat.
En primer lloc, permetran observar les característiques essencials dels diferents tipus d'escriptura utilitzats durant aquests segles (gòtica i humanística).
En segon lloc, s'introduiran conceptes propis de la diplomàtica per, d'una banda, situar cada tipologia dins un conjunt documental més ampli i, de l'altra, distingir aquelles fórmules jurídiques que la defineixen com a tal.
En tercer lloc, s'acompanyarà el document d'una breu contextualització històrica, per la qual cosa es podrà aprofundir tant en la lògica que va portar a la seva confecció com en les claus interpretatives del seu contingut.
I, finalment, alguns dels documents possibilitaran introduir-se en l'aprenentatge del llatí, adaptar al període en qüestió.
Val a dir que tots aquests aspectes es completaran amb recursos bibliogràfics, arxivístics i "on line" per tal de dotar a l'alumne d'eines de recerca adequades.
En definitiva, aquest és un curs d'una àmplia perspectiva cronològica i temàtica adreçat a totes aquelles persones que desitgin endinsar-se en la lectura de documents medievals i moderns i, al mateix temps, aprendre les múltiples potencialitats que ofereixen per a la recerca històrica.
El preu de matrícula és de 45'50 € i les inscripcions s'han de fer a l'Arxiu Històric de Girona (telèfon: 972 225500; correu electrònic: [EMAIL] ) abans de el 8 de febrer.